open-index/open-wikipedia-markdown huggingface dataset:
சமணக் காஞ்சி

**சமணக் காஞ்சி** அல்லது **திருப்பருத்திக்குன்றம்**, காஞ்சிபுரத்திற்கு தெற்கே இரண்டு கிலோ மீட்டர் தொலைவில்  பாயும் வேகவதி ஆற்றின் கரையில் அமைந்த திருப்பருத்திக்குன்றம் ஊராட்சியில் உள்ளது. பருத்திக் காடுகள் நிறைந்து இருந்ததால் இதனை *திருப்பருத்திக்குன்றம்* என்றும் அழைப்பர். இவ்விடம் பல்லவர் காலத்தில் மிக உயர்ந்த நிலையில் இருந்தது.

சமணக் காஞ்சியில் இரண்டு கோயில்கள் உள்ளது.  அதில் ஒன்று பல்லவர் காலத்துக் கோயில் ஆகும். மற்றொன்று பல்லவர் காலத்திற்குப் பின்னர்  கட்டப்பட்டது.

சமணக் காஞ்சியில் சமண மடம் ஒன்று இயங்கி வந்ததாக வரலாற்றுக் குறிப்பின் வாயிலாக அறியமுடிகிறது.  காஞ்சிபுரத்திற்கு,  பொ.ஊ. 640-ல் சீன பௌத்த யாத்ரீகர் யுவான் சுவாங் இங்கு விஜயம் செய்ததாகவும், அச்சமயம் காஞ்சி மாநகரில் எண்பத்து மூன்று சமணக் கோயில்களைக் கண்டு சென்றதாகவும் தன் பயணக்குறிப்பில் குறித்துள்ளார்.

## சமணக் கோயில்கள்
சமணக் காஞ்சியில் எட்டாவது மற்றும் 24வது  தீர்த்தங்கரர்களின் இரண்டு கோயில்கள் உள்ளது.  
 
### சந்திரபிரபா கோயில்
சமணக் காஞ்சியில் சமண சமயத்தின் எட்டாவது தீர்த்தங்கரரான சந்திரப்பிரபருக்கு கோயில் அமைக்கப்பட்டுள்ளது. மேடான இடத்தில் இக்கோயில் அமைந்துள்ளதால் இக்கோயிலை *ஏர்வாஸ்தலம்*  என்றும் *மலையனார் கோயில்*  என்றும் அழைக்கப்பட்டதாக இத்தல வரலாறு ஆய்வுநூல் எழுதிய அறிஞர்  டி. என். இராமச்சந்திரன் குறிப்பிட்டுள்ளார்.

இக்கோயில் பல்லவப் பேரரசர் இரண்டாம் நரசிம்ம பல்லவன் உருவாகியிருக்க வேண்டும் என அறிஞர்கள் கூறுகின்றனர்.

### வர்த்தமானர் கோயில்
24வது தீர்த்தங்கரான மகாவீரர் எனும் வர்த்தமானர் மூலவராக உயர்ந்த பீடத்தின் மீது, தேவர்கள் கவரி வீச, முக்குடை கவிப்ப, ஆழ்ந்த தவக்கோலத்தில் காட்சி தருகிறார். இவரை திரிலோகநாதர் என்று அழைப்பர்.

வர்த்தமானர் கோயிலில் மகாவீரர், புஷ்தந்தர், தருமநாதர் பத்மபிரபா, வசுபூஜ்ஜியர், பார்சுவநாதர், ரிசபநாதர், பிரம்மதேவர்  ஆகியோருக்கான சன்னதிகள் உள்ளது. இக்கோயிலில் அர்த்தமண்டபம், முக்கிய மண்டபம், சங்கீத மண்டபம், சாந்தி மண்டபம், வலம் வரும் பாதை, கோயில் கிணறு, சுற்றுச் சுவர்கள் எனச் சிறப்பான உள்கட்டமைப்புகளுடன் முழுமையாகப் பல்லவர்களின் கட்டடக்கலையில் வெளிப்படுகிறது.

ஆறாவது தீர்த்தங்கரரான பத்மபிரபா, 12-வது தீர்த்தங்கரரான வசுபூஜ்ஜியர், 23-வது தீர்த்தங்கரரான பார்சுவநாதர் ஆகிய மூவருக்கான கோயில்கள் முதலாம் காலத்தில் கட்டப்பட்டவைகளாக **குராமரம்** இத்தலத்தின் இக்கோயிலின் தலவிருட்சம் ஆகும்.

## இவற்றையும் பார்க்க
* திரைலோக்கியநாதர் கோயில்
* தமிழ்நாட்டில் சைனர் கோயில்கள்
* தமிழ்ச் சைனர்
* தமிழ்நாட்டில் சமணம்

## மேற்கோள்கள்


பகுப்பு:தமிழ்நாட்டு சமணக் கோயில்கள்
பகுப்பு:காஞ்சிபுரம் மாவட்டம்
எம். வி. முருகப்பன்

**எம். வி. முருகப்பன்** (M V Murugappan) (7 சனவரி 1936- 19 செப்டம்பர் 2017) சென்னை முருகப்பா குடும்பத்தைச் சேர்ந்தவர். இவர் கார்போரண்டம் யுனிவர்சல் நிறுவனத்தின் தலைவர் பொறுப்பில் இருந்து ஓய்வு பெற்றவர். இவர் முருகப்பா குழுமத்தை நிறுவிய திவான் பகதூர் ஏம். எம். முருகப்ப செட்டியாரின் வாரிசான ஏ. எம். எம். வெள்ளையன் செட்டியாரின் மகன் ஆவார்.
## துவக்கக்கால வாழ்க்கை
இவர்  இன்றைய சிவகங்கை மாவட்டத்தில் உள்ள பள்ளத்தூரில் 1936 ஆம் ஆண்டு சனவரி 7 ஆம் தேதி பிறந்தார். இங்கிலாந்தின், பர்மிங்காம் பல்கலைக் கழகத்தில்,  பிஎஸ்இ கட்டடப் பொறியியலில் பட்டம் பெற்றார். கல்லூரி காலங்களில் விளையாட்டு போட்டிகளில் ஆர்வத்துடன் கலந்து கொள்வார். பல்கலைக் கழக அளவில் பல பரிசுகளை பெற்றவர்.
## வாழ்க்கை
இங்கிலாந்தில் படிப்பை முடித்து திரும்பிய சில ஆண்டுகளில் கட்டுமான துறையில் கவனம் செலுத்தினார். பின்னர் கொரமண்டல் இன்ஜினீயரிங் நிறுவனத்தின் நிர்வாக இயக்குநராக பொறுப்பு ஏற்றார். கொரமண்டல் ப்ரோடரி நிறுவனத்தை உருவாக்கியதுடன், அமில தடுப்பு சிமெண்ட், பிளாஸ்டிக் கெமிக்கல் உதிரிபாகங்களை உற்பத்தி செய்வதில் முக்கிய பங்காற்றினார். இந்த துறையில் இந்தியாவின் முக்கியமான நிறுவனமாக இதை உருவாக்கினார்.

1979 ஆம் ஆண்டில் கார்போரண்டம் யுனிவர்சல் (குமி) நிறுவனத்தின் நிர்வாக இயக்குநராக பொறுப்பேற்றார். இவரது தலைமையில் இந்த நிறுவனம் இந்தியாவின் முக முக்கிய பேரிங் நிறுவனமாக உருவெடுத்தது. தொழில்துறைக்குத் தேவையான செராமிக் பொருட்களைத் தயாரிக்க தொடங்கியது. நீர்மின் உற்பத்தி மற்றும் அனல் மின் உற்பத்திக்கான முதலீடுகளையும் மேற்கொண்டவர். 1995 ஆம் ஆண்டு முதல் 2004 ஆம் ஆண்டுவரை நிறுவனத்தின் தலைவராக இருந்து வழி நடத்தினார். மிதிவண்டி உற்பத்தியில் ஈடுபட்டுள்ள டி ஐ நிறுவன வளர்ச்சியிலும் இவரது பங்கு குறிப்பிடத்தக்கது.
## வகித்த பொறுப்புகள்
* இந்திய தொழில் வர்த்தக சபையின் நிர்வாகக் குழு உறுப்பினர்.
* சென்னை தொழில் மற்றும் வர்த்தக சபையின் தலைவர் (1987-88).
* சென்னை கிரிக்கெட் கிளப்பின் தலைவர் (1978-79).
* சென்னை மிட் டவுன் ரோட்டரி கிளப் தலைவர் ( 1976-77). 
* இந்தியா -ஆஸ்திரேலியா இணைந்த தொழில் குழுவின் தலைவர் (1992) 
* ஏஎம்எம் பவுண்டேஷன் நிறுவனத்தின் காப்பாளர்,
* முருகப்பா குழும பள்ளிகள், தொழில்நுட்பக் கல்லூரிகள் மற்றும் நான்கு மருத்துவமனைகளின் நிர்வாகி.
* லாப நோக்கமற்ற ஆராய்ச்சி நிறுவனமான ஏஎம்எம் முருகப்ப செட்டியார் ஆராய்ச்சி மையத்தின் நிர்வாக குழுவின் தலைவர்.
## மேற்கோள்கள்

பகுப்பு:தமிழகத் தொழிலதிபர்கள்
பகுப்பு:2017 இறப்புகள்
பகுப்பு:1936 பிறப்புகள்
பகுப்பு:சிவகங்கை மாவட்ட மக்கள்
அருந்ததி பட்டாச்சார்யா

**அருந்ததி பட்டாச்சார்யா** என்பவர் பாரத ஸ்டேட் வங்கியின் தலைவர். இவர் இந்த வங்கியின் முதல் பெண் தலைவர் ஆவார். 2016 இல் அதிகாரமிக்கவர்களில் இவர் 25 ஆவது இடத்தில் இருப்பதாக போர்ப்ஸ் இதழ் கணித்தது. இவர் 2017 ஆக்டோபர் 6 ஆம் திகதியில்  ஒய்வு பெற்றார். 2018 ஆம் ஆண்டில் ”அருந்ததி பட்டாச்சார்யா: *தி மேக்கிங் ஆஃப் எஸ்.பி.ஐ'ஸ் ஃபர்ஸ்ட் உமன் சேர்பெர்சன்*” (Arundhati Bhattacharya: The Making of SBI's First Woman Chairperson) என்று தலைப்பிடப்பட்ட பேட்டியானது ஹார்வார்டு பிசினெஸ் ரிவியூ இதழில் வெளியானது.

2025 ஆம் ஆண்டு சனவரியில், இவருக்கு இந்திய அரசால் இந்தியாவின் நான்காவது மிக உயரிய குடியியல் விருதான பத்மசிறீ விருது இவருக்கு அறிவிக்கப்பட்டது.

## வாழ்க்கைக் குறிப்புகள்

கொல்கத்தா நகரில் ஒரு வங்கக் குடும்பத்தில் பிறந்த அருந்ததி பட்டாச்சார்யா, பிலாய் என்ற ஊரில் தமது இளமைக் காலத்தைக் கழித்தார். இவருடைய தந்தை பரோதியுள் குமார் முகர்சி பொகாரோ இரும்புத் தொழிற்சாலையில் பணி புரிந்தார். தாயார் ஓமியோபதி மருத்துவராக இருந்தார். அருந்ததி பட்டாச்சார்யா பொகாரோவில் தூய சேவியர் பள்ளியில் படித்தார்.
கொல்கத்தாவில் உள்ள லேடி பிரபோன் கல்லூரியில் ஆங்கில இலக்கியமும் பின்னர்  ஜாதவ்பூர் பல்கலைக் கழகத்திலும் கல்வி பயின்றார். இவருடைய கணவர் பிரிதிமாய் பட்டாச்சார்யா கரக்பூர் ஐஐடியில்  பேராசிரியராக இருந்தார்.

## வங்கிச் செயல்கள்

1977 ஆம் ஆண்டில் செப்டம்பரில் பாரத் ஸ்டேட் வங்கியில் பணியில் பயிற்சி அதிகாரியாகச்  சேர்ந்தார்.
அயலகப் பண மாற்றுத் துறை, கருவூலம், சில்லறை வணிகம், முதலீட்டுத் துறை, மனித வளம் எனப் பல் வேறு பொறுப்புகளில் வங்கியில் பணி ஆற்றினார். நியுயார்க்குக் கிளையிலும் பணி செய்தார்.
மெர்ச்சண்ட் பாங்கிங், கேபிடல் மார்க்கட் போன்ற பிரிவுகளில் முதன்மை அதிகாரியாக இருந்தார்.
எஸ்பிஐ கஸ்டோடியல் சேவைகள், எஸ்பிஐ ஜெனரல் இன்சூரன்சு,  எஸ்பிஐ பென்சன்ட் பண்ட் போன்ற புதிய திட்டங்களில் ஆர்வமாக ஈடுபட்டு சேவை செய்தார்.
இருநூறு ஆண்டுகள் பழைமை வாய்ந்த பாரத ஸ்டேட் வங்கியில் அண்மை வளர்ச்சியான தொழில் நுட்பத்தை மேம்படுத்தினார். டிஜிட்டல் வங்கிகள், மொபைல் வெலட்,  திறன்பேசி மூலம் சில்லறை வர்த்தகச் சேவை போன்றவற்றை அறிமுகப்படுத்தினார்.
இவரது பதவிக் காலத்தில் ஐந்து துணை வங்கிகளான ஸ்டேட் பாங்க் ஆப் பிகானீர் அண் ஜெய்ப்பூர்  ஸ்டேட் பாங்க் ஆப் ஐதராபாத் ஸ்டேட் பாங்க் ஆப் மைசூர், ஸ்டேட் பாங்க் ஆப் பாட்டியாலா, ஸ்டேட் பாங்க் ஆப் திருவாங்கூர் மற்றும் பாரதிய மகிளா வங்கி ஆகியன பாரத் ஸ்டேட் வங்கியுடன் இணைந்தன. இதன் பலனாக  பாரத  ஸ்டேட் வங்கி உலக அளவில் 50 வங்கிகளில் ஒன்றாகத் திகழும் என்று நம்பப்படுகிறது.

## பெற்ற சிறப்புகள்

அயலகக்  கொள்கை (பாரீன் பாலிசி) என்ற இதழில் நூறு உலக முன்னணியினரில் இவர் முதன்மையானவர் என்று கூறப்பட்டது.

2017 இல் பார்ச்சூன் இதழில் ஆசிய பசிபிக் நாடுகளில் 4 ஆவது அதிகாரமிக்க பெண் எனச் சிறப்பிக்கப் பெற்றார்.

இந்திய டுடே என்ற ஆங்கில இதழில் 50 பேரில்  19 ஆவது அதிகாரமிக்க ஆளுமையாகக் கணிக்கப்பட்டார்.

## மேற்கோள்

பகுப்பு:இந்தியப் பெண்கள்
பகுப்பு:இந்தியப் பெண் தலைமை நிர்வாக அலுவலர்கள்
பகுப்பு:வங்காள மக்கள்
பகுப்பு:1956 பிறப்புகள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:பத்மசிறீ விருது பெற்றவர்கள்
சுண்டாங் கோழி

## சுண்டாங் கோழி உருவ அமைப்பு

ஆங்கிலப்பெயர்    : **Red spurfowl**

அறிவியல் பெயர்  :  ***Galloperdix spadicea***

## உடலமைப்பு
36 செ.மீ. - கருஞ்சிவப்புத் தோய்ந்த பழுப்பு நிற உடலில் கருப்பும் சிவப்புமான கீற்றுகளையும் சாம்பல் பழுப்பு நிற நெளிகோடுகளையும் கொண்டது. ஆணின் கால்களில் முள் முனைகள் உண்டு. பெண்ணின் உடல் கருஞ்சிவப்புத் தோய்ந்த மணல் நிறமானது.

## காணப்படும் பகுதிகள்

தெற்கு. கிழக்கு மாவட்டங்கள் நீங்கலாகத் தமிழ்நாடு முழுவதும் மலை அடிவாரங்களில் மூங்கில் காடுகள், லாண்டானா புதர்கள் ஆகியறவ்றைச் சார்ந்து காணப்படும்.

## உணவு

மேற்கண்ட பகுதிகளில் மறைந்து திரிந்தபடி புல் விதைகள், சிறு கனிகள், புழு பூச்சிகள், கறையான் ஆகியவற்றைத் தேடித் தின்னும்.
ஆளரவம் கேட்டவுடன் கால்களின் மேல் நம்பிக்கை வைத்துத் தப்பி ஓட முயலுமேயன்றி இறக்கைகளை நம்பிப் பறந்து செல்ல முயற்சிப்பதில்லை. ஒரே வட்டாரத்தைத் தனக்கு உரியதாக்கிக் கொண்டு அங்கேயே சுற்றிக் சுற்றி வரும்.

## இனப்பெருக்கம்

கொக் கொக் கொக் கொக்கோ கத்தும், ஜனவரி முதல் ஜீன் முடிய மூங்கில் புதர்களிடையெ தரையில் சிறு குழியில் 3 முதல் 5 முட்டைகள் இடும்.

## மேற்கோள்கள்

பகுப்பு:கானாங்கோழி
பகுப்பு:தமிழ்நாட்டில் காணப்படும் பறவைகள்
பகுப்பு:இந்தியப் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:ஒன்றிணைக்க வேண்டிய விலங்கியல் கட்டுரைகள்
பையூர் - 1 (நெல்)

**பையூர் - 1** (*Paiyur 1*) எனப்படும் இந்த நெல் வகை, **ஐ ஆர் - 1721 - 14** மற்றும் **ஐ ஆர் - 1330 - 2** (*IR 1721-14 / IR 1330-2*) போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.

## வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், கிருஷ்ணகிரி மாவட்டத்திலுள்ள பையூர் மண்டல வேளாண் ஆராய்ச்சி நிலையம், (*REGIONAL RESEARCH STATION, PAIYUR (RRS*) 1981 ஆம் ஆண்டு வெளியிட்டது.

## இவற்றையும் காண்க
* இயற்கை வேளாண்மை
* வேளாண்மை 
* பையூர் ஊராட்சி
* பையூர் 1 நீலம் மாம்பழம்

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பா. உ. சித்ரா

**பாலக்கீழில் உன்னிகிருஷ்ணன் சித்ரா** (Palakkeezhil Unnikrishnan Chitra; பிறப்பு:9 சூன் 1995) என்பவர் ஓர் இந்திய நடுத்தரத் தொலைவு ஓட்டப்பந்தய வீராங்கனை ஆவார். இவர் 1500 மீட்டர் தூர ஓட்டத்தில் நிபுணத்துவம் பெற்றவர் ஆவார். சித்ரா 2016 ஆம் ஆண்டு நடைபெற்ற தெற்காசிய விளையாட்டுப் போட்டிகளிலும் 2017 ஆம் ஆண்டு நடைபெற்ற ஆசிய சாம்பியன் பட்டப் போட்டிகளிலும் தங்கப் பதக்கங்களை வென்றார். மேலும் இவர் 2018 ஆசிய விளையாட்டுப் போட்டிகளில் வெண்கலப் பதக்கத்தை மற்றும் 2019 தோகா ஆசிய தடகள சாம்பியன் பட்டப் போட்டியில் தங்கப் பதக்கம் வென்றார்.

## ஆரம்ப கால வாழ்க்கை
சித்ரா கேரளத்தை சேர்ந்த விவசாயத் தொழிலாளர்களான உன்னிகிருஷ்ணன் மட்றும் வசந்த குமாரி தம்பதியரின் மகளாக 1995ஆம் ஆண்டு சூன் மாதம் 9ஆம் நாள் பிறந்தார். இவரது பெற்றோறின் நான்கு குழந்தைகளில் மூன்றாவது குழந்தை ஆன சித்ரா, பாலக்காட்டில் உள்ள முண்டூர் மேல்நிலைப்பள்ளியில் தனது பள்ளிப் படிப்பைச் செய்தார். மேலும் இவர் இளங்கலை பட்டப் படிப்பு முடித்துள்ளார்.

## தடகளம்
சித்ரா 2016 ஆம் ஆண்டு நடைபெற்ற தெற்காசிய விளையாட்டுப் போட்டிகளில் தங்கப் பதக்கம் வென்றார் மற்றும் 2017 ஆம் ஆண்டு புவனேசுவரில்  நடைபெற்ற ஆசிய தடகள விளையாட்டுப் போட்டிகளில் இந்தியா சார்பாக கலந்து கொண்டு பெண்களுக்கான 1500 மீட்டர் ஓட்டப் போட்டியில் தங்கம் பதக்கம் வென்றார். மேலும் இவர் துருக்மெனிஸ்தான் நாட்டில் நடைபெற்ற ஐந்தாவது ஆசிய உள்ளரங்கு விளையாட்டுப் போட்டியில் பெண்களுக்கான 1500 மீட்டர் ஓட்டப்பந்தயத்தில் 4:27.77 நேரத்தில் ஓடி தங்கம் வென்றார். அந்த ஆண்டின் இறுதியில் இலண்டனில் நடக்க இருந்த உலக தடகள சந்திப்பில் இந்தியத் தடகள சம்மேளனம் சித்ராவை நிராகரித்ததையடுத்து சர்ச்சை எழுந்தது. ஆசிய போட்டிகளில் தான் வெற்றி பெற்றதால் உலக தடகள போட்டிகளில் பங்கேற்கும் உரிமையை தானாகவே பெற்றதாக இந்திய தடகள சம்மேளனத்துக்கு வழக்கு தொடர்ந்தார். சித்ராவை கலந்துகொள்ள அனுமதிக்குமாறு கேரள உயர்நீதிமன்றம் சம்மேளனத்துக்கு உத்தரவிட்டது. இருப்பினும் உரிய நேரமின்மை காரணமாக உலக தடகள கூட்டமைப்பு அதை ஏற்க மறுத்தது.

பாடசாலைகளுக்கிடையிலான போட்டிகளில் இவர் செய்த குறிப்பிடத்தக்க சாதனைகளுக்காக உத்தரப்பிரதேச மற்றும்  கேரள அரசுகள் இவருக்கு டாடா நானோ கார்களை பரிசாக வழங்கியுள்ளன. 2019 ஆம் ஆண்டு கத்தார் நாட்டின் தலைநகர் தோகாவில் நடைபெற்ற 23ஆவது ஆசிய தடகள விளையாட்டுப் போட்டிகளில் பெண்களுக்கான 1500 மீட்டர் ஓட்டப் போட்டியில் 4:14.56 நிமிடங்களில் ஓடி தங்கம் வென்றார்.

## மேற்கோள்கள்

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:தட கள விளையாட்டு வீரர்கள்
பகுப்பு:கேரள விளையாட்டு வீரர்கள்
ஆண்ட்ரஸ் பெரைரா

**ஆண்ட்ரஸ் பெரைரா** என அறியப்படும் *ஆண்ட்ரஸ் ஹூகோ கோல்கிபெம் பெரைரா* (Andreas Hugo Hoelgebaum Pereira (பிறப்பு: 1 ஜனவரி 1996)) சர்வதேச காற்பந்தாட்ட வீரராவார்.  பெல்ஜியம் நாட்டின் டெபல் (Duffel) நகரில் இவர் பிறந்தார். ஸ்பெயின் நாட்டின் வேலன்சியா கால்பந்துக் கழகத்திற்கும் இங்கிலீஷ் பிரீமியர் லீக் போட்டிகளில் மான்செஸ்டர் யுனைடெட் கால்பந்துக் கழகத்திற்கும் நடுக்கள வீரராக விளையாடுபவர். சர்வதேசப் போட்டிகளில் பெல்ஜியம் நாட்டு அணிக்காகவும் பிரேஸில் நாட்டு அணிக்காகவும் விளையாடியுள்ளார். இவர் பிரேஸில் நாட்டின் முன்னாள் காற்பந்தாட்ட வீரர் *மாக்கஸ் பெரைரா*வின் மகனாவார்.

## மேற்கோள்கள்

## வெளி இணைப்புகள்
*சுயவிபரம்

பகுப்பு:பெல்ஜியக் காற்பந்தாட்ட வீரர்கள்
பகுப்பு:1996 பிறப்புகள்
பதுகம்மா

**பதுகம்மா (Bathukamma)** என்பது தெலங்காணாவில் இந்து பெண்களால் கொண்டாடப்படும் ஒரு மலர்த் திருவிழா ஆகும். இந்த விழா ஒவ்வொரு ஆண்டும் சாலிவாகன ஆண்டு நாட்காட்டியின்படி ஒன்பது நாட்கள் பத்ரபத அமாவாசை (பித்ரு பட்சம் அமாவாசை) அன்று துவங்கி துர்காஷ்டமிவரை கொண்டாடப்படுகிறது. இது கிரிகேடியன் நாட்காட்டியில் செப்டம்பர்–அக்டோபர் மாதங்களில் வரும். நவராத்திரியின்போது பதுகம்மா விழா ஒன்பது நாட்கள் கொண்டாடப்படுகிறது.  மகாலயா அமாவசை நாளில் தொடங்கும் இந்த விழா. 9 நாள் கொண்டாட்டங்களுடன் "சதுலா பதுகம்மா" அல்லது "பெட்ட பதுகம்மா" விழாவுடன் தசராவுக்கு இரு நாடகளுக்கு முன் முடிவடையும்.

பதுகம்மா விழாவானது தெலங்காணாவின் கலாச்சார உணர்வைப் பிரதிபலிக்கிறது. பதுகம்மா என்பது அழகிய மலர்க் குவியல் ஆகும், இது மருத்துவ குணங்கள் கொண்ட பல்வேறு வகையான மலர்களால் கோபுர வடிவில் ஏழு அடுக்குகளாக அமைக்கப்படுகிறது. தெலுங்கில், ‘பதுங்கம்மா' என்பதன் பொருள் ‘அம்மனே வருக’ என்பதாகும், மேலும் பெண்களின் காவல் தெய்வமான மகா கௌரியை, பதுகம்மா வடிவில் வணங்குகின்றனர்.   இது ஆந்திரத்தில், விசாகப்பட்டிணம் போன்ற சில நகரங்களில் கொண்டாடப்படுகிறது.

இது பெண்களின் விழா ஆகும். இந்த சிறப்பு நிகழ்வில் பெண்கள் பாரம்பரிய ஆடைகள் அணிந்து நகைகள் மற்றும் இதர ஆபரணங்களுடன் ஒன்று சேர்கின்றனர். பருவவயது பெண் மக்கள் பாவாடை-ஒனி/பாவாடை-தாவணி/பாவாடைச் சட்டை போன்றவற்றை அணிகலன்களுடன் அணிந்து பாரம்பரியத்தை வெளிப்படுத்துகின்றனர். 2017 ஆண்டு இந்த விழா செப்டம்பர் 20 - 28 ஆகிய நாட்களில் கொண்டாடப்படுகிறது.

## மேற்கோள்கள்

பகுப்பு:இந்து சமய விழாக்கள்
பகுப்பு:தெலங்காணா விழாக்கள்
உசா தோரட்

**உசா தோரட்** (Usha Thorat 20 பிப்பிரவரி 1950) என்பவர் இந்திய ரிசர்வ் வங்கியின் துணை ஆளுநராகப் பணியில் இருந்த பெண்மணி ஆவார். 2005 நவம்பர் 10 முதல் 2010 நவம்பர் 8 வரை இப்பதவியில் இருந்தார். இதற்கு முன் ரிசர்வ் வங்கியின் செயல் இயக்குநர் என்ற பதவியில் இருந்தார்.

## வாழ்க்கைக் குறிப்புகள்
சென்னையில் பிறந்த உசா தோரட் புது தில்லி லேடி சிறி ராம் பெண்கள் கல்லூரியிலும், தில்லி பொருளியல் கல்லூரியிலும் படித்தார்.

## வகித்த பதவிகள்
* 2005 முதல் 2009 வரை டெப்பாசிட்  அண்டு இன்சூரன்சு கேரன்டி  கார்பொரேசன் தலைவர்.
* 2005 முதல் 2009 வரை நபார்ட் அமைப்பின் இயக்குநர்.
* 2012 சனவரி  வரை மங்களூர் ரிபைனரி அண்டு பெட்ரோகெமிக்கல்ஸ் குழுமத்தின் இயக்குநர்.
* செபி என்ற நிறுவனத்தில் உறுப்பினர்.
* சூழலியல் பாதுகாப்பு பவுண்டேசன் என்ற அமைப்பின் ஆளுநர்கள் குழுவில் உறுப்பினர்.
* சூன் 2011 முதல் பிப்பிரவரி 2012 வரை ஓ. என். ஜி. சி. நிறுவனத்தில் கூடுதல் இயக்குநர்.
* சனோபி இந்தியா என்ற குழுமத்தின் 30 எப்பிரல்  2016 முதல் இயக்குநர்.

## மேற்கோள்

பகுப்பு:இந்தியப் பெண் தலைமை நிர்வாக அலுவலர்கள்
பகுப்பு:1950 பிறப்புகள்
பகுப்பு:20 ஆம் நூற்றாண்டு இந்தியத் தொழிலதிபர்கள்
நால்வர்

**[[சமயக்குரவர்]]** நால்வர் என அழைக்கப்படுகின்றனர்.

**நால்வர்** என்ற தலைப்பில் உள்ள ஏனைய கட்டுரைகள்:

*நால்வர் - 1953 திரைப்படம்
*தஞ்சை நால்வர்
*நால்வர் நான்மணிமாலை
*தியாகச் செம்மல் நால்வர் (நூல்)
*நால்வர் குழு (சீனா)
வடக்கு கன்னகுறிச்சி

**வடக்கு கன்னகுறிச்சி** என்ற புறநகர் 
இந்தியாவின்  தமிழ்நாட்டில் கன்னியாகுமரி மாவட்டத்தின் கணபதிபுரம் பேரூராட்சிக்கு உட்பட்ட பகுதியில் அமைந்துள்ளது.
## சமயம்
இங்கு அருள்மிகு ஸ்ரீ முத்தாரம்மன் கோயில் உள்ளது. இங்கு தமிழ் மாதம் கடைசி செவ்வாய் திருவிளக்கு பூஜை மற்றும் அன்னதானமும் நடைபெறும். வாரந்தோறும் ஞாயிற்றுக்கிழமை காலை 10.00 மணிக்கு சமயவகுப்பு நடைபெறும்.   சித்திரை  திருவிழா வெகு விமரிசையாக நடைபெறும்.
## விவரங்கள்
சத்ரபதி வீரசிவாஜி இளைஞர் மன்றத்தால் மாவட்ட அளவிலான கபாடி போட்டி பொங்கல் பண்டிகை முன்னிட்டு நடைபெறும். இங்கு கர்ண குளம் உள்ளது. இதற்கு பேச்சிப்பாறை அணையில் இருந்து தண்ணீர் வருகிறது. வெளியே வரும் நீர் அரபிக்கடலில் கலக்கிறது. அங்கன்வாடி மையம், அரசு துணை சுகாதார நிலையம் உள்ளன.
## தொழில்
இங்கு வாழை, தென்னை மர விவசாயம் நடைபெறுகிறது.

பகுப்பு:ஊர்ப்பெயர்கள்
பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
ஷகிலா (பாலிவுட் நடிகை)

**சகிலா** (*Shakila*)(சனவரி 1, 1935–20 செப்டம்பர் 2017) இந்தியத் திரைப்பட நடிகை ஆவார்.

## வாழ்க்கைக் குறிப்பு
சகிலா 1935  சனவரி 1 இல் பிறந்தார். இவரது உடன் பிறந்தவர்கள் நூர்ஜஹான் என்ற நூர். சகிலா ஒய். எம். எலியாசினை திருமணம் செய்து கொண்டார். சகிலாவின் தங்கை, நூர் இந்தி பட உலகின் சிரிப்பு நடிகரான ஜானி வாக்கர் என்பவரை திருமணம் செய்துக்கொண்டார். இவருடைய மற்றொரு தங்கை நசிரீன். இளம் வயதிலேயே தாய் தந்தையை இழந்த இவர்கள் வறுமை நிலையில் அத்தையின் பாதுகாப்பில் பம்பாயில் வசித்து வந்தனர். 1962-ல் ஜானி பார்பர் என்பவரைத் திருமணம் புரிந்து, இங்கிலாந்து சென்றார். எனினும் அவருடைய இவர்களது மணவாழ்க்கை சிறக்கவில்லை. இவர்களுக்கு மீனாசு என்ற பெண் குழந்தை பிறந்தது. 1991-ல் மகள் விபத்து ஒன்றில் இறந்தார்.

## திரைவாழ்க்கை
சகிலா நடித்து வெளிவந்த முதல் படம் துன்யா (1949) ஆகும். தஸ்தான் (1950) திரைப்படத்தில் ராஜ் கபூர், சுரையா ஆகியோருடன் சகிலா சிறு வயது வீணாவாக நடிக்க சந்தர்ப்பம் ஏற்பட்டது. இப்படம் பெரும் வெற்றி பெற்றது. மேலும் சில படங்களில் சிறு வேடங்களில் நடித்து வந்தார். 1954-ல் வெளிவந்த குருதத்தின் திரைப்படமான *ஆர் பார்* (1954) படத்தில் கதாநாயகியாக நடித்துப் புகழ் பெற்றார். 1954-ல் சகிலா நடித்த ஒன்பது படங்கள் வெளிவந்தன. இவர் நடிப்பில் வெளிவந்த *ஆர் பார்* (1954), *சி. ஐ. டி* (1956), *சைனா டவுன்* (1962) போன்றவை குறிப்பிடத்தக்கவை ஆகும். 50க்கும் அதிகமான படங்களில் நடித்து 1963-ல் திரை வாழ்க்கையிலிருந்து ஓய்வு பெற்றார்.

## மறைவு
சகிலா சில ஆண்டுகளாக எந்தப் பொது நிகழ்வுகளிலும் கலந்து கொள்ளாதிருந்தார். 2017ஆம் ஆண்டு செப்டம்பர் மாதம் ஏற்பட்ட மாரடைப்பு காரணமாக அருகில் உள்ள மருத்துவமனைக்கு கொண்டு சென்றனர். ஆனால் இவரை மருத்துவமனையில் சேர்த்துக்கொள்ளவில்லை. பின்பு ஜூஹூ பகுதியில் உள்ள ஆரோக்கிய நிதி மருத்துவமனையில் சேர்த்தனர். இங்கு சிகிச்சை பலனின்றி 2017 செப்டம்பர் 20-ல் காலமானார்.

## மேற்கோள்கள்

பகுப்பு:1935 பிறப்புகள்
பகுப்பு:2017 இறப்புகள்
பகுப்பு:இந்தித் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
திருச்சி - 2

**திருச்சி - 2** (*TRY 2*) எனப்படும் இந்த நெல் வகை, **ஐ இ டி - 6238** மற்றும் **ஐ ஆர் - 36** (*IET 6238 / IR 36*) போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.

## வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், திருச்சியில் அமைந்துள்ள "அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்," (*Anbil Dharmalingam Agricultural College and Research Institute*) 2001 ஆம் ஆண்டு வெளியிட்டது.

## இவற்றையும் காண்க
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
இந்தியத் துடுப்பாட்ட அணியின் தென்னாப்பிரிக்க சுற்றுப்பயணம், 2018

இந்தியத் துடுப்பாட்ட அணியின் 2017 - 2018 ஆம் ஆண்டின் கால அட்டவணையின்படி சனவரி, பெப்ரவரி  மாதங்களில் தென்னாப்ப்ரிக்காவில் மூன்று தேர்வுத் துடுப்பாட்டம், ஆறு ஒருநாள் பன்னாட்டுத் துடுப்பாட்டம், மூன்று பன்னாட்டு இருபது 20 போட்டிகளில் விளையாட உள்ளது.

## வீரர்களின் பட்டியல்

## தேர்வுத் துடுப்பாட்டங்கள்

### முதலாவது  தேர்வுத் துடுப்பாட்டம்

### இரண்டாவது தேர்வுத் துடுப்பாட்டம்

### மூன்றாவது தேர்வுத்  துடுப்பாட்டம்

## ஒருநாள் பன்னாட்டுத் துடுப்பாட்டம்

### முதலாவது ஒருநாள் பன்னாட்டுத் துடுப்பாட்டம்

### இரண்டாவது ஒருநாள் பன்னாட்டுத் துடுப்பாட்டம்

### மூன்றாவது ஒருநாள் பன்னாட்டுத் துடுப்பாட்டம்

### நான்காவது ஒருநாள் பன்னாட்டுத் துடுப்பாட்டம்

### ஐந்தாவது ஒருநாள் பன்னாட்டுத் துடுப்பாட்டம்

### ஆறாவது  ஒருநாள் பன்னாட்டுத் துடுப்பாட்டம்

## [[பன்னாட்டு இருபது20|பன்னாட்டு இருபது 20]]

### முதலாவது பன்னாட்டு இருபது 20

### இரண்டாவது பன்னாட்டு இருபது 20

### மூன்றாவது பன்னாட்டு இருபது 20

## குறிப்புகள்

## மேற்கோள்கள்

பகுப்பு:2018 இல் விளையாட்டுகள்
பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:தென்னாப்பிரிக்காவில் துடுப்பாட்டம்
நிவேதா

**நிவேதா** (Nivetha) இந்தியாவைச் சேர்ந்த பளுதூக்குதல் வீராங்கனை ஆவார். இந்தியாவின் தமிழகத்திலுள்ள சேலம் மாவட்டத்தில் பிறந்தார். தென் ஆப்பிரிக்காவில் நடைபெற்ற 19 வயது உட்பட்டோருக்கான பொதுநலவாய விளையாட்டுக்களில் பளுதூக்குதல் பிரிவில் 8 தங்கங்கள் வென்றார்.

## மேற்கோள்கள்

பகுப்பு:தமிழக விளையாட்டு வீரர்கள்
பகுப்பு:1990 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் பாரம் தூக்கல் வீரர்கள்‎
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
தமிழ் ராக்கர்ஸ்

**தமிழ் ராக்கர்ஸ்**, தமிழ், மலையாளம், தெலுங்கு, இந்தி, ஆங்கிலம் உள்ளிட்ட மொழி திரைப்படங்களை சட்டத்திற்குப் புறம்பாக இணையத்தில் பகிரும், ஒரு இணையத்தளம் ஆகும். இது பிட்டொரென்ட் வகையை சேர்ந்ததாகும். இது தனக்கென ஒரு வழங்கி ஒன்றை வைத்துகொள்ளாமல், பயனர்களின் கணணிகளை வழங்கி (Peer to Peer) ஆக மாற்றி பயன்படுத்தும். இதில் உள்ள தரவுகளை பதிவறக்கம் செய்ய சில மென்பொருட்கள் தேவைபடுகின்றன உதாரணமாக "யூடொரென்ட்" ஐ கூறலாம். இந்த மென்பொருள் தமிழ் ராக்கர்ஸ் இணையத்திலிருந்து தரவுகளை பதிவறக்கம் செய்ய உதவுவோதோடு உங்கள் கணனியில் பதிவறக்கம் ஆகிய அந்த தரவு மீண்டும் பயனரை போன்ற இன்னொரு பயனருக்கு பதிவேற்றம் செய்யவும் உதவுகிறது. பதிப்புரிமை பெற்ற தரவு/ தகவல்களை பரிமாறுவதன் மூலம் தமிழ் ராக்கர்ஸ் இணைய உரிமையாளர் பெறும் அதே சட்டச்சிக்கலை பயனரும் பெற வேண்டிய நிலை உருவாகிறது.

புதிய திரைப்படங்களை தமிழ்த் திரைப்படத் தயாரிப்பாளர் சங்கத்திற்கு சவாலாக திரையிடப்பட்ட அன்றே இணையத்தில் பரப்பி வருகின்றனர். இந்த இணையத்தளத்தின் உரிமையாளரெனக் கருதி, கவுரிசங்கர் என்பவரை கைது செய்தனர், ஆனால் அவருக்கும் இந்த இணையத்தளத்திற்கும் தொடர்பில்லை என விசாரணையில் தெரியவந்தது. அதுமட்டுமின்றி அவர் கைதான அன்று வெளியான துப்பறிவாளன் திரைப்படமும் முதல் தரத்தில் *தமிழ் ராக்கர்ஸ்* இணையத்தளத்தில் வெளியானது.

## வரலாறு
2011 ஆம் ஆண்டு நவம்பர் மாதம் தமிழ் ராக்கர்ஸ் நிறுவனம் அதிகாரப்பூர்வமாக தொடங்கப்பட்டது. தமிழ் ராக்கர்ஸ் அட்மின்களாக பலர் உள்ளனர். இவர்கள் கனடா, பிரான்சு, இங்கிலாந்து, சுவிட்சர்லாந்து ஆகிய நாடுகளில் இருந்து செயல்படலாம் என்று கருதப்படுகிறது. செல்பேசிகளில்கூட திரைப்படங்களை பதிவிறக்கம் செய்யும் தொழில்நுட்பம் வந்த பிறகு தமிழ் ராக்கர்ஸ் வளர்ச்சி அடைந்தது. இந்த இணையதளத்தில் திரைப்படங்களை பதிவிறக்கம் செய்வதற்கு எந்தக் கட்டணமும் வசூலிப்பதில்லை என்றாலும், பதிவிறக்கம் செய்யும்போது அதனுடன் ஒரு பாப்அப் விளம்பரமும் பதிவிறக்கம் ஆகும். அந்த விளம்பரம் மூலம்தான் இவர்கள் மாதம் பல லட்சங்கள் ஈட்டுகின்றனர்.

## மேற்கோள்கள்

பகுப்பு:வலைத்தளங்கள்
கமலேசு சந்திர சக்கரவர்த்தி

**கமலேசு சந்திர சக்கரவர்த்தி**  அல்லது  **கே. சி. சக்கரவர்த்தி**  (Kamalesh Chandra Chakrabarty 27 சூன் 1952) என்பவர்  இந்திய   ரிசர்வ் வங்கியின் துணை ஆளுநராக இருந்தவர். 2009 ஆம்   ஆண்டு சூன் 15 முதல் 2014 மார்ச்சு 20 வரை ஆளுநர் பதவியில் இருந்து பதவிக்காலம் முடிவதற்கு முன் பதவி விலகினார்.

## பிறப்பும் படிப்பும்

இந்திய விடுதலைக்குப் பிறகு கிழக்கு பாக்கிசுத்தானிலிருந்து இந்தியாவுக்கு வந்த வங்கக் குடும்பத்தில் கே.சி. சக்கரவர்த்தி பிறந்தார். ஒரிசா மாநிலத்தில் கந்தமாலா என்ற ஊரில் பிறந்தார். பின்னர் வாரணாசி சென்று பனாரசு இந்து பல்கலைக் கழகத்தில் புள்ளியியலில் முதுவர் பட்டமும் ஆய்வுப் பட்டமும் பெற்றார்.

## பணிகள்

கே.சி.சக்கரவர்த்தி பனாரசு இந்து பல்கலைக்கழகத்தில் ஐந்து ஆண்டுகள் ஆசிரியராகப் பணி  செய்தார். அது மட்டுமல்லாமல் அங்கு ஆராய்ச்சியும் செய்தார். பின்னர் பாங்கு ஆப் பரோடா என்ற நாட்டுடைமை வங்கியில் பணியில் சேர்ந்து  26 ஆண்டுகள் பணியாற்றி பொது மேலாளர் என்ற பதவியை அடைந்தார்.

ரிசர்வ் வங்கியின் துணை ஆளுநராகப்  பதவி ஏற்குமுன் இந்தியன் வங்கியில் தலைவராகவும் பின்னர் பஞ்சாப் நேசனல் வங்கியில் தலைவராகவும் பதவி ஏற்று பணி செய்தார்.

## பதவிகள் விவரம்
 
* பாங்க் ஆப் பரோடாவில் பொது மேலாளர் என்ற பதவியில் இருந்ததோடு ஐக்கிய இராச்சியத்தில் உள்ள பிரிவில் முதன்மைச்  செயல் அதிகாரியாக 2001-2004 இல்  இருந்தார்.
* 2004 இல் பஞ்சாப் நேசனல் வங்கியில் செயல் இயக்குநராக இருந்தார்.
* 2005-2007 இல் இந்தியன் வங்கியில் தலைவர் மற்றும் மேலாண் இயக்குநர் பதவிகளில் இருந்தார்.
* 2007-2009 இல் பஞ்சாப் நேசனல் வங்கியில்  தலைவர் மற்றும் மேலாண் இயக்குநராக இருந்தார்.
* 2009-2014 இல் ரிசர்வ் வங்கியில் துணை ஆளுநராக இருந்தார்.

## ரிசர்வ் வங்கியில் செயல்பாடுகள்

வங்கிகளின் விதிமுறைகளை அமுல்படுத்துவதிலும், மேற்பார்வையிடுதலிலும், வங்கி வாடிக்கையாளர்களின் உரிமைகளைப் பாதுகாப்பதிலும், சிறு தொழில், குறுந்தொழில்களுக்கு நிதி வழங்குவதிலும் மாநில கிராம வங்கிகளைச் சீரமைப்பதிலும்   கே.சி.சக்கரவர்த்தி தம் பங்களிப்பைச் செய்துள்ளார்.

## மேற்கோள்

பகுப்பு:வாழும் மக்கள்
பகுப்பு:வங்காள மக்கள்
பகுப்பு:1952 பிறப்புகள்
1983 மட்டக்களப்பு சிறை உடைப்பு

**1983 மட்டக்களப்பு சிறையுடைப்பு** (*1983 Batticaloa Jailbreak*) 1983 செப்டம்பர் 23 அன்று இலங்கை மட்டக்களப்பில் இடம்பெற்றது. 1983 சூலை 23-25 ஆகிய நாட்களில் இடம்பெற்ற கொழும்பு, வெலிக்கடை சிறைச்சாலைப் படுகொலைகளின் போது உயிர் தப்பிய தமிழ் அரசியல் கைதிகள் மட்டக்களப்பு சிறைச்சாலைக்கு இடம் மாற்றப்பட்டனர். இவர்கள் அனைவரும் சிங்களப் பகுதியில் உள்ள ஒரு பாதுகாப்புக் கூடிய சிறைச்சாலை ஒன்றுக்கு மாற்றப்படவிருப்பதாக வதந்தி பரவியதை அடுத்து, 41 தமிழ் அரசியல் கைதிகள் அங்கிருந்து தப்பியோட திட்டம் தீட்டினர். வெளியார் உதவியுடன், கடத்தப்பட்ட சில ஆயுதங்களின் உதவியுடன் அவர்கள் சில குழுக்களாக சிறையில் இருந்து தப்பினர். இந்த சந்தர்ப்பத்தைப் பயன்படுத்தி, அங்கு வேறு காரணங்களுக்காக சிறை வைக்கப்பட்டிருந்த 150 கைதிகளும் தப்பியோடினர். இச்சிறையுடைப்பில் இராமலிங்கம் பரமதேவா, பனாகொடை மகேஸ்வரன், டக்ளஸ் தேவானந்தா, எஸ். ஏ. டேவிட் போன்ற முக்கிய அரசியல் கைதிகளும், மற்றும் சில விடுதலைப் புலிகளின் ஆதரவாளர்களும் தப்பினர். இவர்களில் பெரும்பாலானோர் தமிழ்நாட்டுக்குத் தப்பிச் சென்றனர். இச்சிறையுடைப்பில் தப்ப முடியாமல் போன பெண் கைதி ஒருவரை 1984 சிறையுடைப்பில் தமிழீழ விடுதலைப் புலிகள் தப்பிக்க வைத்தனர்.

## இவற்றையும் பார்க்க
*வெலிக்கடை சிறைச்சாலைப் படுகொலைகள்
*கறுப்பு யூலை
*ஈழப் போர்

## மேற்கோள்கள்

பகுப்பு:ஈழப்போர்
பகுப்பு:1983 இல் இலங்கை
பகுப்பு:மட்டக்களப்பு வரலாறு
ரதி (நடிகை)

**ரதி** (*Rathi*) என அழைக்கப்படும் **ரதி ஆறுமுகம்** (*Rathi Arumugam*, பிறப்பு: 23 செப்டம்பர் 1982) இந்தியத் திரைப்பட நடிகை. இவர் தமிழ், தெலுங்குத் திரைப்படங்களில் நடித்து வருகிறார்.

## வாழ்க்கைக் குறிப்பு
ரதி கர்நாடக மாநில, பெங்களூரில் 1982 செப்டம்பர் 23 இல் பிறந்தார். இவரின் பெற்றோர் தமிழை தாய் மொழியாய் கொண்ட ஆறுமுகம், பரணி ஆகியோர் ஆவர். இவருக்கு ஒரு அக்காளும், ஒரு தம்பியும் உள்ளனர். இவர் பெங்களூரில் மாத்ருஸ்ரீ ராம்பாய் அம்பேத்கர் பல்மருத்துவ கல்லூரியில் படிக்கும் போது, அங்கிருந்து விலகி சுகி எஸ். மூர்த்தி இயக்கிய கும்மாளம் (2002) படத்தில் நடித்தார். இத்திரைப்படத்தில் பெரும்பாலும் புதுமுகங்களே நடித்தனர். இந்தப் படம் வெற்றி பெறவில்லை. பின்னர் தங்கர் பச்சானின் சொல்ல மறந்த கதை  படத்தில் சேரனுடன் நடித்தார். இந்த படம் சுமாராக வெற்றி பெற்றாலும் இவருக்கு நல்ல பெயரை வாங்கி கொடுத்தது.

அடுத்துவந்த மூன்று படங்களில் எதுவும் பெரிய வெற்றி பெறவில்லை. சங்கர் இயக்கத்தில் பாய்ஸ்  (2003) படத்தில் ஜெனிலியா விற்கு பின்னணிக் குரல் குரல் கொடுத்தார். பின்னர் சத்யராஜ்  உடன் அடிதடி திரைப்படத்தில் *உம்மா உம்மம்மா* பாடலில்  நடனமாடினார். ஆஞ்சநேயா திரைப்படமும் தோல்வி அடைந்தது. பின்னர் தெலுங்கு படங்களில் கவனம் செலுத்தினார். ஜெயா தொலைக்காட்சியில் ஒளிபரப்பான *சாந்திநிலையம்* தொலைக்காட்சி நாடகத்தில் நடித்தார்.

## மேற்கோள்கள்

## வெளி இணைப்புகள்
* 

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
எல்லீஸ் சாலை

**எல்லீஸ் சாலை** (*Ellis Road*) என்பது சென்னையில் ஒரு முக்கிய சாலை ஆகும். இந்த சாலை அண்ணா சாலையும் வாலாஜா சாலை கிண்டியையும் சந்திக்கும் புள்ளிக்கு அருகில் உள்ளது. அதன் மறுமுனை திருவல்லிக்கேணி பாரதி சாலைக்கு அருகில் சென்று முடிகிறது. இந்தச் சாலை உள்ள இந்தப் பகுதி எல்லீஸ்புரம் என்று அழைக்கப்படுகிறது. இச்சாலையானது ஒளிப்படக்கருவிகள், ஒளிப்பட சட்டங்கள், விளையாட்டுக் கேடயங்கள் போன்றவற்றுக்கான தமிழ்நாடு அளவிலான சந்தையாக மாறியிருக்கிறது. மேலும் இச்சாலைக்கு நாள்தோறும் ஆயிரக்கணக்கான ஒளிப்படக் கலைஞர்கள் தங்களுக்கு தேவையான உபகரணங்களை வாங்க  வருகிறார்கள். நிறுவனப் பெயர்ப் பலகை தயாரிக்கும் நிறுவனங்களும் இந்தச் சாலையில் மிகுதியாக உள்ளன. தி இந்து (தமிழ்) அலுவலகமும் இந்தச் சாலையின் தொடக்கத்திலே உள்ளது. ஆங்கிலேயர் ஆட்சிக்காலத்தில் 1810 இல் சென்னை மாகாண ஆட்சியராக இருந்தவரும், தமிழறிஞருமான  எல்லீசனின் நினைவில் இச்சாலைக்கு அவர் பெயர்வைக்கப்பட்டது.
## மேற்கோள்கள்

பகுப்பு:சென்னை சாலைகள்
ஈனம் கம்பிர்

**ஈனம் கம்பிர்** (Eenam Gambhir) ஐக்கிய நாடுகள் அவையில் இந்தியாவிற்கான முதன்மைச் செயலாளர் ஆவார். இவர் 2005 ஆம் ஆண்டின் *இந்திய அயலகச் சேவை* (IFS) அதிகாரிகள் குழுவைச் சார்ந்தவர். ஐக்கியநாடுகள் அவையில் இவர், தீவிரவாதம், இணையப் பாதுகாப்பு, பிராந்திய பாதுகாப்பு மற்றும் சிறப்புச் செயல்களைக் கவனிக்கிறார்.

## மேற்கோள்கள்

பகுப்பு:இந்திய வெளியுறவுத்துறை அதிகாரிகள்
பகுப்பு:ஐக்கிய நாடுகள் அவையின் இந்திய அதிகாரிகள்
பகுப்பு:1983 பிறப்புகள்
ராம்தாரி சிங் திங்கர்

**ராம்தாரி சிங் திங்கர்** (*Ramdhari Singh 'Dinkar*, 23 செப்டம்பர் 1908&nbsp;– 24 ஏப்ரல் 1974) இந்திய இந்தி மொழிக் கவிஞரும், கட்டுரையாளரும், தேசபக்தரும், கல்வியாளரும் ஆவார். இவர் மிகவும் பிரபலமான நவீன இந்திக் கவிஞர்களில் ஒருவராக கருதப்படுகிறார். இந்திய விடுதலைப் போராட்டக் காலத்தில் எழுதப்பட்ட இவரது தேசியவாத கவிதைகளின் விளைவாக இவர் கிளர்ச்சிக்கான கவிஞராக திகழ்ந்தார். தனது உற்சாகமளிக்கும் தேசபக்தி பாடல்களின் காரணத்தினால், "தேசியக் கவிஞர்" எனப் பாராட்டப்பட்டார். உருசிய மொழிக் கவிஞர் அலெக்சாந்தர் பூஷ்கினுக்கு இணையாக கருதப்பட்டார்.

## மேற்கோள்கள்

## வெளி இணைப்புகள்
* Ramdhari Singh Dinkar at Kavita Kosh 
* Dinkar at Anubhuti

பகுப்பு:1908 பிறப்புகள்
பகுப்பு:1974 இறப்புகள்
பகுப்பு:இந்தியக் கவிஞர்கள்
பகுப்பு:இந்திய ஊடகவியலாளர்கள்
பகுப்பு:இந்தி எழுத்தாளர்கள்
பகுப்பு:சாகித்திய அகாதமி விருது பெற்றோர்
பகுப்பு:ஞானபீட விருது பெற்றோர்
பகுப்பு:பத்ம பூசண் விருது பெற்றவர்கள்
பகுப்பு:இந்திய ஆண் ஊடகவியலாளர்கள்
பகுப்பு:இந்திக் கவிஞர்கள்
சிகப்பு குருவிக்கார் (நெல்)

**சிகப்பு குருவிக்கார்** (*Sigappu Kuruvikar*) என்று அழைக்கப்படும் இந்த நெல் வகை, தமிழ்நாட்டின் பாரம்பரிய நெல் வகையாகும். மத்தியகால நெற்பயிரான இது, 120 - 125 நாட்களில் அறுவடைக்கு வரக்கூடியது. மணற்பாங்கான மற்றும் களிமண் போன்ற நிலப்பகுதிகளில் நன்கு வளரக்கூடிய இந்த நெல் இரகம், சம்பா, முன் சம்பா, பின் சம்பா, தாளடி, பிசாணம் மற்றும் பின் பிசாணம் போன்ற அனைத்து நெற்பருவத்திலும் பயிரிட ஏற்ற இரகமாகும்.

தமிழ்நாட்டின் நாகப்பட்டினம் மாவட்டத்திலுள்ள வேதாரண்யம் வட்டத்துக்கு உட்பட்ட "பெரிய குத்தகை" எனும் பகுதியில் பிரதானமாக விளையக்கூடிய இந்த நெற்பயிர், வறட்சியைத் தாங்கி வளரக்கூடியதாகும்.

## இவற்றையும் காண்க
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## சான்றுகள்

## புற இணைப்புகள்
* சிகப்பு குருவிக்கார் நெற்படிமம்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
ஆலாந்துறை காமாட்சி அம்மன் கோயில்

**ஆலாந்துறை காமாட்சி அம்மன் கோயில்** தமிழ்நாட்டில் கோயம்புத்தூர் மாவட்டம், ஆலாந்துறை என்னும் ஊரில் அமைந்துள்ள ஓர் அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் சிறப்பு

பகுப்பு:கோயம்புத்தூர் மாவட்டத்திலுள்ள அம்மன் கோயில்கள்
நெட்டைக்கால் ஈ

**நெட்டைக்கால் ஈ** (**Dolichopodidae**, the **long-legged flies**) என்பவை பெரிய காஸ்மோபாலிட்டன் குடும்பத்தைச் சேர்ந்த இருசிறகிப் பூச்சிகள் ஆகும். இவற்றில் 230 பேரினங்களும்,  7,000 இனங்களும் உள்ளன.   இந்த டோலிச்சோபஸ் மரபணுவானது, 600 வகை இனங்கள் கொண்டது. 
இந்த வகை ஈக்களுக்கு ஆங்கிலத்தில் Long legged Fly என்று அழைக்கப்படுகிறது. சாதாரண ஈக்களைவிட நீண்ட கால்களை இவை பெற்றிருப்பதால் இந்தப் பெயர் பெற்றன. தமிழிலும் அதை அடியொற்றி ‘நெட்டைக்கால் ஈக்கள்’ என்றழைக்கப்படுகிறது. 
## விளக்கம்
இவை சாதாரண ஈக்களைவிட நீண்ட கால்களுடன், தோட்டங்களில் இலைகளின் மீது தனியாக பறந்துகொண்டிருக்கும். இவை தன்னைவிட சிறிய பூச்சிகளை இரையாகக்கொள்ளும். இரையின் உடலில் இருக்கும் சாற்றை உறிஞ்சி இவை வாழ்கின்றன.
## மேற்கோள்கள்

பகுப்பு:பூச்சிகள்
சின்னத்திருப்பதி பெருமாள் கோயில், சேலம்

**அருள்மிகு வெங்கடேசப் பெருமாள் கோயில்** சேலம் மாவட்டம் மையப் பகுதியில் கன்னங்குறிச்சி அருகே சின்னத்திருப்பதி என்னும் ஊரில் அமைந்துள்ளது.
 
## தல வரலாறு
சுயம்பு வாக தோன்றிய கோயில் இதுவாகும்.

சுமார் 500 ஆண்டுகளுக்கு முன்பு விழுப்புரம் மாவட்டம் சேட்லூர் கிராமத்தில் சீனிவாசன் என்பவர் வாழ்ந்து வந்தார்.  இவர் வேதம் பயின்றவர். ஒரு நாள் இவரது கனவில் பெருமாள் தோன்றி தன்னை வந்து ஆராதிக்க உத்தரவு பெற்றார்.

## வெளி இணைப்புகள்

*   கோயில் அமைவிடம்

பகுப்பு:சேலம் மாவட்டத்திலுள்ள பெருமாள் கோயில்கள்
பகுப்பு:வைணவ சமயம்
யக்ஞவராகர்

**யக்ஞவராகர்** பத்தாம் நூற்றாண்டைச் சார்ந்த மருத்துவர் ஆவார். கம்போடியாவிலுள்ள அங்கோர் வாட் அரண்மனையில் இராஜேந்திரவர்மன் அரசவையில் மருத்துவர் ஆவார். இவர் சமயத் தலைவராகவும் அறியப்பட்டார். வேத விற்பனரான இவர் பாரம்பரிய கம்போடிய ஆயுர்வேத மருத்துவ முறையைப் பின்பற்றினார். வேதவிற்பனரான இவரின் தந்தை *தாமோதரா*விடமிருந்து மருத்துவ முறைகளை யக்ஞ்வராகர் கற்றுக் கொண்டார். பிராமண குலத்தைச் சார்ந்த இவர் அரசர் *ஹர்ஷ்வர்மன்* என்பவரின் பேரனாவார்.} இவரது சமயப் பங்களிப்பிற்கும், ஏழைகளுக்கு உதவி செய்ததற்காகவும் அறியப்பட்டார். இதனால் இவருக்கு மயிற்பீலிக் குடை வழங்கப்பட்டது. மேலும் இவர் இசையிலும் வானியல் அறிவிலும் திறமை பெற்றிருந்தார். இவரது தம்பி விஷ்ணுகுமாராவுடன் இணைந்து அங்கோர்வாட்டிற்குக் வடக்கே 15 மைல் தொலைவில் *ஈஸ்வரபுரா* எனும் கோயிலை நிர்மாணித்தார்.  அரசர் *ஜெயவர்மன்* அரசவையில் குருவாகவும் ஆயுர்வேத மருத்துவராகவும் பணியாற்றினார்.

## மேற்கோள்கள்

பகுப்பு:ஆயுர்வேத மருத்துவர்கள்
பகுப்பு:கம்போடிய மக்கள்
பகுப்பு:10-ஆம் நூற்றாண்டு மக்கள்
பகுப்பு:வைதிக அறிஞர்கள்
தென்னந் தும்பு

தேங்காய் மட்டையில் இருந்து பெறப்படும் தும்பு **தென்னந் தும்பு** எனப்படுகிறது.  தேங்காய் நார் உள்பட்டை நார் கூட்டத்தைச் சார்ந்தது.  நீள்தன்மையும், நெகிழ்தன்மையும் கொண்டது.

## தென்னந் தும்பு வகைகள்
* வெண் தும்பு - பழுத்த பச்சை நிற மட்டையில் இருந்து பெறப்படும் தும்பு
* கபிலத் தும்பு - முற்றி உலர்ந்த மட்டையில் இருந்து பெறப்படும் தும்பு
* பிரிஸ்டல் தும்பு - தடிப்பான, நீளமான நார்களைக் கொண்டது
* மெத்தைத் தும்பு

## உற்பத்தி
தென்னை பெருமளவில் வளர்க்கப்படும் நாடுகளான இந்தோனேசியா,  பிலிப்பைன்ஸ், இந்தியா,  இலங்கை உட்பட்ட நாடுகளில் தும்பு உற்பத்தியும் மிகுந்து நடைபெறுகின்றது.

## மேற்கோள்கள்


பகுப்பு:தென்னை
பகுப்பு:தும்புத் தொழில்
சித்திரைசாவடி கடுப்புலு அம்மன் கோயில்

**சித்திரைசாவடி கடுப்புலு அம்மன் கோயில்** தமிழ்நாட்டில் கோயம்புத்தூர் மாவட்டம்,  தென்கரை சித்திரைசாவடி என்னும் ஊரில் அமைந்துள்ள ஓர் அம்மன் கோயிலாகும்.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள அம்மன் கோயில்கள்
கார் (நெல் பருவம்)

இலையுதிர் காலமான **கார் பருவம்** (*Kar Season*) வேளாண் வழக்கு **கார் பட்டம்** என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். மே - சூன் (*[[தமிழ்]]: [[வைகாசி]] - [[ஆனி]]*) மாதங்களில் துவங்கும் இப்பருவம், ஆகத்து - செப்டம்பர் (*[[தமிழ்]]: [[ஆவணி]] - [[புரட்டாசி]]*) மாதங்களில் முடிவடைகிறது.

120 நாட்களைக் கொண்ட இந்த கார் பருவம், குறுகியகால நெல் வகைகளை சாகுபடி செய்ய ஏற்ற பருவமாகும்.

## பருவ அட்டவணை

* கார் பருவத்தில் தமிழகத்தின் மாவட்ட வாரியாக பயிரிடப்படும் நெல் இரகங்கள்.

## இவற்றையும் காண்க
* கார் நெல் வகை
* வேளாண்மை
* இந்தியாவில் வேளாண்மை
* தமிழர் பருவ காலங்கள்

## சான்றுகள்

பகுப்பு:பருவ காலங்கள்
பகுப்பு:இந்தியாவில் வேளாண்மை
பகுப்பு:தமிழ்நாட்டில் வேளாண்மை
பகுப்பு:நெல்
டேனியல் யங்கேலொவிச்

**டேனியல் யங்கேலொவிச்** ( Daniel Yankelovich 29  திசம்பர் 1924 - 22 செப்டம்பர் 2017) என்பவர் அமெரிக்காவைச் சேர்ந்த  தேர்தல் கருத்துக் கணிப்பாளர், நூலாசிரியர் மற்றும்  மக்கள் கருத்து ஆய்வாளர் ஆவார்.
தேர்தல்களின் மதிப்பீடுகளை ஆவணப்படுத்துவதிலும் தரமான புள்ளி விவரங்கள் சேகரிப்பதிலும் தொழில் நேர்மையைக்  கடைபிடிப்பதிலும் சிறந்தவர் என்ற நல்ல பெயரைப் பெற்றவர்.

## பிறப்பும் படிப்பும்

அமெரிக்காவில் பாஸ்டனில் பிறந்த  டேனியல் யங்கேலொவிச் ஆர்வர்டில் கல்வி பயில பதிவு செய்தார்.  பின்னர்  இரண்டாம் உலகப் போரின் போது  படையில் சேர்ந்து பணியாற்றினார்.  
மீண்டும் ஆர்வர்டுக்குத் திரும்பினார். 1946 இல் இளங்கலைப் பட்டமும் 1950 இல் முதுகலைப் பட்டமும் பெற்றார்.
பாரிசுக்குச்  சென்று படித்தார். ஆனால் ஆய்வுப் பட்டம் பெறாமல் அமெரிக்கா திரும்பினார்.

## பணிகள்

1958 இல் இவர் பெயரில் சந்தை மற்றும் ஆராய்ச்சி நிறுவனம் ஒன்றைத் தொடங்கினார். மேலும் நியூயார்க் டைம்ஸ்/யங்கேலொவிச் வாக்கெடுப்பு  என்ற பெயரில் ஒரு அமைப்பைத் தொடங்கினார்.  மக்கள் கருத்துக்களைத் திரட்டவும் கல்வியைப் பரப்பவும் சைரஸ் வான்ஸ் என்பவருடன் இணைந்து கட்சி சார்பில்லாமல் பப்ளிக் அஜெண்டாவைத் தோற்றுவித்தார். 
1970 ஆம் ஆண்டில் இவருடைய குழுமம், சந்தை ஆராய்ச்சிக் குழுமங்களில் மிகப் பெரிய ஒன்றாக வளர்ந்தது. தி நியூ யார்க்கு டைம்ஸ், பார்ச்சூன் இதழ், ஏ. டி. அன்ட் டி,  ஜெனெரல் எலக்ட்ரிக், ஜெனரல் மோட்டார்ஸ், ஐ.. பி எம்.   ஐக்கிய அமெரிக்க அரசாங்கம் போன்றவை இவரது வாடிக்கையாளர்களாக ஆகினார்கள்.   1995 இல் இவருக்கு கெலன் டைனர்மன் விருது கிடைத்தது. 12 நூல்களும் பல கட்டுரைகளும் எழுதினார்.

## மேற்கோள்

பகுப்பு:அமெரிக்க எழுத்தாளர்கள்
மஞ்சள்கால் காடை

**மஞ்சள் கால் காடை** (*Yellow-legged Buttonquail*) இவை காடை வகையைச் சாராத  ஒரு சிறிய பறவை பிரிவுகளில் உள்ள கருங்காடை (Buttonquail) இனத்தில் சேர்க்கப்பட்ட பறவையாகும். பொதுவாக இந்தியத் துணைக்கண்டம், மற்றும் தென்கிழக்காசியாவில் அமைந்துள்ள நாடுகளில் காணப்படுகிறது.

## பெயர்கள்
ஆங்கிலப்பெயர்    :**Yellow-legged-Buttonquail**

அறிவியல் பெயர்  :***Turnix tanki***
## உடலமைப்பு
15 செ.மீ. - கருஞ்சாம்பல் நிறம் தோய்ந்த பழுப்பு நிற உடலில் கருப்புப் பட்டைக்கோடுகளும் நெளிகோடுகளும் காணப்படும். தொண்டையும் மோவாயும் வெண்மை. மார்பும், வயிறும் வெளிர் மஞ்சள், வயிற்றின் பக்கங்களில் கருப்புக் கறைகள் தென்படும். கால்கள் மஞ்சள். பெண் உருவில் சற்றுப் பெரியது. ஆரஞ்சுச் சிவப்புப் பட்டை பெண்ணின் கழுத்தில் காணப்படும் கால்கள் பளிச்சென்ற மஞ்சள் நிறம் கொண்டவை.

## காணப்படும் பகுதிகள்
தமிழகம் எங்கும் பரவலாக சமவெளிகளிலும் மலைகளிலும் ஆண்டு முழுவதும் காணலாம். எனினும் பருவத்திற்கேற்ப இடம் பெயரும் பழக்கம் கொண்டது. தனித்தும் இணையாகவும் சிறு குழுவாகவும் காணலாம்.

## உணவு

பழுத்து உதிர்ந்த இலைகளைக் காலால் புரட்டி புழு பூச்சிகளை இரையாகத் தேடித் தின்பதோடு தானியங்கள். சிறுகனி வகைகள் ஆகியவற்றையும் தின்னும்.

## இனப்பெருக்கம்
தரையில் புல்லிடையே 4 முட்டைகள் இடும்.

## மேற்கோள்கள்

பகுப்பு:பறவைகள்
பகுப்பு:முதுகெலும்பிகள்
பகுப்பு:பறவையியல்
பகுப்பு:காடைகள்
பகுப்பு:தமிழ்நாட்டில் காணப்படும் பறவைகள்
பகுப்பு:இந்தியப் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:ஒன்றிணைக்க வேண்டிய விலங்கியல் கட்டுரைகள்
சந்திர தீர்த்தம்

thumb
**சந்திர தீர்த்தம்** காரைக்காலில் அமைந்துள்ள தெப்பக்குளமாகும். காரைக்காலின் முக்கியக் கோயில்களான காரைக்கால் அம்மையார் கோவில், காரைக்கால் நித்தியக்கல்யான பெருமால் கோவில் மற்றும் காரைக்கால் கைலாசநாதர் திருக்கோவில் ஆகியவற்றின் ஒரே தெப்பக்குளம் சந்திர தீர்த்தமாகும்.
## வரலாறு மற்றும் நம்பிக்கைகள்
காரைக்கால் மக்கள் நம்பிக்கையின்படி, இந்த தீர்த்தத்தில் ஒருமுறை குளித்தால் எலும்பு ரீதியான நோய்கள் மற்றும் எலும்பு முறிவுகள் அனைத்தும் குணப்படுத்தப்படும். பல ஆண்டுகளாக சந்திர தீர்த்தம் அசுத்தமாக கிடந்த நிலைடயில் நீண்ட காலமாக சுத்தம் செய்யப்பட்டுவந்தது. 2010 ஆம் ஆண்டில் இவ்வேலை முடிந்தது.
## காரைக்கால் தெப்பத் திருவிழா

2010 ஆம் ஆண்டு காரைக்கால் மிதக்கும் திருவிழா 30 ஆண்டுகளுக்கு பின்னர் நடைபெற்றது. இது உள்ளூர் எம்.எல்.ஏ. மற்றும் முன்னாள் சுகாதார அமைச்சர் திரு.ஏ. எம். எச். நாஜிமின் உதவியின் காரணமாக நடைபெற்றது. 30 ஆண்டுகளுக்கு பின்னர் நடைபெறுவதால் இது பெரிய முறையில் கொண்டாடப்பட்டது. இதற்குப் பின்னர் ஒவ்வொரு ஆண்டும் தெப்பத் திருவிழா இக்குளத்தில் நடைபெறுகிறது. இக்குளத்தில் கடவுளின் தெப்பம் மூன்று முறை சுற்றிவரும்.இத்தெப்பத் திருவிழா காரைக்கால் நித்தியக்கல்யான பெருமாலுக்கும் காரைக்கால் கைலாசநாதர் திருக்கோயிலுக்கும் இதே குளத்தில் நடைபெறும்.
## மேற்கோள்கள்

பகுப்பு:காரைக்கால்
பகுப்பு:குளங்கள்
மோகன் ராம்

**மெயில் ராம்** என்னும் **மோகன் ராம்** (Mohan Ram) (1933, நவம்பர் 13- 1993 நவம்பர் 3) என்பவர், ஒரு பத்திரிக்கையாளர் மற்றும் அரசியல் ஆய்வாளர், மனித உரிமைச் செயற்பாட்டாளர் ஆவார்.
## துவக்ககால வாழ்க்கை
மோகன் ராம் தமிழ்நாட்டின், வேலூர் மாவட்டம் வேலூரைச் சேர்ந்தவர். இவர் முனுசாமி அம்சம்மா ஆகியோருக்கு மகனாக 1933, நவம்பர் 13 அன்று பிறந்தார். அவரின் தந்தை மாவட்டக் கல்வி அலுவலராகப் பணியாற்றியதால் அன்றைய சென்னை மாகாணத்தின் பல்வேறு இடங்களில் பள்ளிக் கல்வி கற்றார். வேலூர் ஊரிசு கல்லூரியில் இண்டர்மீடியட்டும் பொருளாதாரத்தை முதன்மைப் பாடமாகக் கொண்டு சென்னை மாநிலக் கல்லூரியில் பி.ஏ. (ஹானர்ஸ்) பட்டப் படிப்பும் முடித்த பின், புதுக்கோட்டை ராஜா கல்லூரியில் சிறிதுகாலம் விரிவுரையாளராகப் பணியாற்றினார். கல்லூரி நாள்களில், வேலூரில் மாணவ நண்பர்களுடன் சேர்ந்து ‘ரெனய்ஸான்ஸ் நூலகம்’ என்னும் படிப்பு வட்டத்தை உருவாக்கி மார்க்ஸிய விவாதங்களில் ஈடுபட்டு வந்த்தார்.
## பத்திரிக்கைத் துறையில்
1960 இல் சென்னையில்  இந்தியன் எக்ஸ்பிரஸ் நாளேட்டில் பத்திரிகையாளராக இணைந்து பணிகளைத் தொடங்கினார். எனினும் அவர் நீண்டகாலம் பணியாற்றியது *மெயில்* நாளேட்டில்தான். அதன் பிறகு தில்லியில் பிடிஐ-யில் பணியாற்றிய காலம்தொட்டு, *ஃபார் ஈஸ்டர்ன் எகனாமிக் ரெவ்யூ* போன்ற வெளிநாட்டு இதழ்களுக்கும் கொல்கத்தாவில் இடதுசாரிக் கவிஞர் சோமர் சென் நடத்திய  *நவ்*, *ஃப்ரன்டியர்* ஆகியவற்றுக்கும் செய்திக் கட்டுரைகளும் ஆய்வுக் கட்டுரைகளும் எழுதிவந்தார். 1980-களின் இறுதியில் இந்தியா போஸ்ட்டின் வெளிநாட்டு நிருபராகப் பணியாற்றிய அவர், கடைசியாக தில்லியிலிருந்து வெளிவந்துகொண்டிருந்த *பயனீர்* நாளேட்டில் எழுதிவந்தார்.
### ஆய்வுக் கட்டுரைகள்
அவர் எழுதிய ஆய்வுக் கட்டுரைகள் இந்தியாவிலும் வெளிநாடுகளிலும் இருந்த ஏராளமான ஆராய்ச்சியாளர்களின் கவனத்தை ஈர்த்தன. குறிப்பாக எக்னாமிக் அண்டு பொலிடிகல் வீக்லியில் 1990-களின் தொடக்கம் வரை எழுதினார். இந்திய அரசின் புவிசார் அரசியல், பொருளாதாரக் கொள்கை, நாகாலாந்து பிரச்சினை, இந்திய-சீன எல்லைப் பிரச்சினை, சிலி நாட்டின் நிலச்சீர்திருத்தம், கியூபாவின் உயர் கல்விக் கொள்கை, நெருக்கடிநிலை, பொதுத்துறை நிறுவனங்களின் ஊழல், இந்தியாவில் அமெரிக்க உளவு நிறுவனங்கள், இந்திய சோவியத் ஆயுத ஒப்பந்தம், ஒடுக்குமுறைச் சட்டங்கள், மத்திய அரசாங்கத்தின் மொழிக் கொள்கை, யூரோ கம்யூனிசத்தின் தோல்வி எனப் பல்வேறு விசயங்கள் குறித்த ஆய்வுகள் அவரது கட்டுரைகளாக வெளிவந்தன.
## எழுதிய நூல்கள்
* இந்தி எகெய்ன்ஸ்ட் இந்தியா- த மீனிங் ஆஃப் டி.எம்.கே (Hindi Against India: The Meaning of DMK)
* இந்தியன் கம்யூனிஸம்: ஸ்பிளிட் விதின் ஸ்பிளிட் ( இந்நூல் இத்தாலியில் மொழிபெயர்க்கப்பட்டது)
* மாவோயிசம் இன் இந்தியா

## மேற்கோள்கள்

பகுப்பு:1933 பிறப்புகள்
பகுப்பு:1993 இறப்புகள்
பகுப்பு:வேலூர் மாவட்ட மக்கள்
பகுப்பு:பத்திரிகையாளர்கள்
ஜலசங்வி

**ஜலசங்வி** ( **Jalasangvi** (அல்லது **Jalasangavi**) என்பது இந்தியாவின் கர்நாகத்தின் பீதர் மாவட்டம், ஹோம்னாபாத் வட்டத்தில் உள்ள ஒரு சிற்றூர் ஆகும்.    இது குல்பர்கா - பீதர் மாநில நெடுஞ்சாலையில், கர்நாடக மாநிலத்தின் வடக்கு எல்லையில் துபுல்குந்திக்கு அருகில் அமைந்துள்ளது. ஜலசங்வி இங்குள்ள இடிபாடுக்கு உள்ளான கோயில்களால்  பிரபலமானது.

## சாளுக்கியர் கோயில்
ஜலசங்கவி, சாளுக்கிய வம்சத்தின் அரசரான ஆறாம் விக்ரமாதித்தனால்  கட்டப்பட்ட ஒரு வரலாற்று சிறப்பு மிக்க இடம். இந்தக்   கிராமத்தில் ஒரு பெரிய குளம் உள்ளது, அருகில் உள்ள சில சாளுக்கிய கோயில்கள் அதன் அண்டை நாடுகள் சிலவற்றால் அழிக்கப்பட்டுள்ளன.

கமலிஷ்வரா கோயில் அதன் சிறப்பு மிக்க சலாபஞ்சிக்கா அல்லது மதனிகா சிற்பங்களுக்கு பிரபலமானது. கவர்ச்சியான திரிபங்க நிலையில்  பெண் சிலைகள் தோன்றுகின்றன*. * ஜாலசங்வி கோவிலின் சிற்பங்கள் போசளர்களின் பிற்கால  பேளூர், ஹளேபீடு  சோமநாதபுரம் ஆகியவற்றில் பெண் சிலைகளை அமைக்க உத்வேகம் அளித்தன.
இந்த சாளுக்கிய கோயில் நட்சத்திர வடிவத்தில் கட்டப்பட்டுள்ளது.

இப்பகுதியில் உள்ள மக்களின் பால் பண்ணை, செம்மறி வளர்ப்பு, கரும்பு சாகுபடி ஆகிய தொழில்களில் ஈடுபட்டுள்ளனர்.

## மேலும் காண்க
* மேலைச் சாளுக்கியர்

## வெளி இணைப்புகள்
* Jalasangvi
* Jalasangvi Chalukya temples

## மேற்கோள்கள்


பகுப்பு:கட்டிடக்கலைப் பாணிகள்
பகுப்பு:பீதர் மாவட்டம்
பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:கர்நாடகாவில் உள்ள இந்துக் கோயில்கள்
ஐசோபியூட்டைலமீன்

**ஐசோபியூட்டைலமீன் **(Isobutylamine)  (CH3)2CHCH2NH2 என்ற மூலக்கூற்று வாய்ப்பாட்டை உடைய ஒரு கரிம வேதிச் சேர்மம் (குறிப்பாக அமீன்)ஆகும். மேலும், இச்சேர்மம் ஒரு நிறமற்ற திரவமாகும். ஐசோபியூட்டைலமீன் பியூட்டேனின் நான்கு அமீன்களின் மாற்றியங்களில் ஒன்றாகும். இதர மாற்றியங்கள் *n*-பியூட்டைலமீன், ஈரிணைய பியூட்டைலமீன் மற்றும் மூவிணைய பியூட்டைலமீன் ஆகியவை ஆகும்.

## மேற்கோள்கள்

பகுப்பு:ஆல்கைல் அமீன்கள்
இ. எஃபு. ஷூமாசர்

**எர்ன்ஸ்ட் ஃப்ரீட்ரிக் "ஃபிரிட்ஸ்" ஷூமேக்கர் (Ernst Friedrich** "**Fritz**" **Schumacher)** (19 ஆகத்து 1911 – 4 செப்டம்பர் 1977) என்பவர் ஒரு ஜெர்மன் புள்ளியியல் நிபுணர் மற்றும் பொருளாதார நிபுணர் ஆவார். உலகத்திலிருக்கும் ஏழைகளுக்கு பெருந்தொழில் உற்பத்தி தேவையில்லை. பெருமளவு மக்கள் பங்கேற்கும் பொருள் உற்பத்தியே அவர்களுக்கு உகந்த தொழில்நுட்பம்  என்பதற்காக நன்கு அறியப்பட்டவர். இவர் இரண்டு தசாப்தங்கள் பிரித்தானிய தேசிய நிலக்கரிக் கழகத்தில் பொருளாதார ஆலோசகராக பணியாற்றியவர்,   மற்றும் 1966 ஆம் ஆண்டில் பிறக்டிக்கல் அக்சனை நிறுவினார். இடைநிலை தொழில்நுட்ப மேம்பாட்டுக் குழுவை நிறுவினார்.

1995 ஆம் ஆண்டில் இவரது 1973 ஆண்டைய நூலான *[[சிறியதே அழகு (நூல்)|சிறியதே அழகு]]* என்னும் நூலை இரண்டாம் உலகப்போருக்குப் பிந்தைய காலகட்டத்தில் வந்த வெளியீடுகளில் சமூகத்தின் சிந்தனை ஓட்டத்தில் தாக்கத்தை ஏற்படுத்திய சிறந்த 100 நூல்களில் ஒன்றாக வரிசைப்படுத்தப்பட்டது. 1977 ஆம் ஆண்டில் அவர் எ கைட் ஃபார் தி பிர்பிளக்சிடு-ஐ  வெளியிட்டார், இது பொருள் முதல்வாத அறிவியலின் விமர்சனமாகவும், அறிவின் தன்மை மற்றும் அமைப்பின் ஆராய்ச்சியாகவும் இருந்தது.

## மேற்கோள்கள்

பகுப்பு:1911 பிறப்புகள்
பகுப்பு:1977 இறப்புகள்
பகுப்பு:பிரித்தானியப் பொருளியலாளர்கள்
பகுப்பு:கொலம்பியா பல்கலைக்கழக முன்னாள் மாணவர்கள்
மலீகா லோதி

**மலீகா லோதி**  (Maleeha Lodhi) என்பவர் பாக்கித்தானின் பெண் தூதர் ஆவார்.  மேலும் இவர் இதழாளர், கல்வியாளர் மற்றும் அரசியலாளர் ஆவார்.  ஐக்கிய நாடுகள் அவையில்  இவர் பாக்கித்தானின் பிரதிநிதியாக இருக்கிறார்.   இந்தப் பதவியை வகிக்கும் முதல் பெண்மணி ஆவார். புனித ஜேம்ஸ் கோர்ட்டின் தூதராகவும் இருந்தார். ஐக்கிய அமெரிக்காவின் தூதராகவும்  இரண்டு முறை  இருந்தார்.

## வாழ்க்கைக் குறிப்புகள்

### பிறப்பும் படிப்பும்

மலிகா லோதி இலாகூரில் பிறந்தார். இலாகூரிலும் இராவல்பிண்டியிலும் பள்ளிக் கல்வி பயின்றார். இலண்டன் பொருளியல் பள்ளியில் 1980 இல் ஆய்வுப் பட்டம் பெற்றார். இசுலாமாபாத் குவாயதே ஆசாம் பல்கலைக் கழகத்தில் ஆசிரியராகப் பணி புரிந்தார்.
பின்னர் இலண்டனுக்குச் சென்று இலண்டன் பொருளியல் பள்ளியில் அரசியல் குமுகவியல் பற்றிய கல்வி கற்பிக்கும் ஆசிரியராக 1985 வரை  பணி புரிந்தார்.

### இதழாசிரியராக

தி முசுலீம் என்ற ஆங்கில செய்தித் தாளை 1987 முதல் 1990 வரை ஆசிரியராக இருந்து வெளியிட்டார். தி நியூஸ் இன்டர்நேசனல் என்ற பத்திரிகையை 1990-1993 ஆண்டுகளிலும் பின்னர் 1997-1999 ஆண்டுகளிலும் நடத்தி வந்தார். ஆசியாவிலேயே ஒரு ஆங்கில செய்தித் தாளை ஆசிரியராக இருந்து வெளியிட்ட முதல் பெண் இவரே ஆவார்.

### தூதுவராக

ஐக்கிய அமெரிக்காவுக்குப் பாக்கித்தானின் தூதராக, அரசுத் தலைவர்  பெனாசிர் புட்டோவால் அமர்த்தப்பட்டார். இப்பதவியில் 1997 வரை இருந்தார். 1999 இல் மீண்டும் இதே பதவிக்கு  அரசுத் தலைவர் முசாரப் இவரை 
அமர்த்தினார்.. 2002 வரை இப்பதவியில்  இருந்தார்.  பின்னர் ஐக்கிய இராச்சியத்திற்குத் தூதராகச் சென்றார்.
ஐக்கிய நாட்டு பொதுச் செயலாளரின் ஆலோசனைக் குழுவில் ஓர் உறுப்பினராக இடம் பெற்றார்.
2015 பிப்ரவரியில் ஐக்கிய நாட்டு அவையில் பாக்கித்தானின் பிரதிநிதியாக அமர்த்தப்பட்டார்.

## விருதுகள்

* டைம் (இதழ்) உலகில் சிறந்த 100 மனிதர்களில் ஒருவர் எனப் பாராட்டியது.(1994)
* பாக்கித்தான் அரசின் இலால் இமியாஸ் என்னும் விருது (2002)
* இலண்டன் பொருளியல் பள்ளி வழங்கிய மதிப்புறு உறுப்பினர் விருது (2004)
* இலண்டன் பெருநகர் பல்கலைக்கழகம் வழங்கிய பட்டம் (2005)

## மேற்கோள்

பகுப்பு:பாகிஸ்தான் அரசியல்வாதிகள்
பகுப்பு:1952 பிறப்புகள்
குறுவை (நெல் பருவம்)

இலையுதிர் காலமான **குறுவைப் பருவம்** (*Kuruvai Season*) வேளாண் வழக்கு **குறுவைப் பட்டம்** என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். சூன் - சூலை (*[[தமிழ்]]: [[ஆனி]] - [[ஆடி]]*) மாதங்களில் துவங்கும் இப்பருவம், செப்டம்பர் - அக்டோபர் (*[[தமிழ்]]: [[புரட்டாசி]] - [[ஐப்பசி]]*) மாதங்களில் முடிவடைகிறது.

120 நாட்களைக் கொண்ட இந்த குறுவைப் பருவம், குறுகியகால நெல் வகைகளை சாகுபடி செய்ய ஏற்ற பருவமாகும்.

## பருவ அட்டவணை

* குறுவை எனும் இந்த பருவத்தில், தமிழகத்தின் மாவட்ட வாரியாக பயிரிடப்படும் நெல் இரகங்கள்.

## இவற்றையும் காண்க
* வேளாண்மை
* இந்தியாவில் வேளாண்மை
* குறுவை சாகுபடி
* குறுவைக் களஞ்சியம் (நெல்)
* தமிழர் பருவ காலங்கள்

## சான்றுகள்

பகுப்பு:பருவ காலங்கள்
பகுப்பு:இந்தியாவில் வேளாண்மை
பகுப்பு:தமிழ்நாட்டில் வேளாண்மை
பகுப்பு:நெல்
திவ்யா தத்தா

**திவ்யா தத்தா** (Divya Dutta)(பிறப்பு 25 செப்டம்பர் 1977) என்பவர் இந்திய நடிகை ஆவார்.

## பிறப்பும் வளர்ப்பும்
**திவ்யா தத்தா** இந்தியாவின் பஞ்சாபில் உள்ள லூதியானாவில் செப்டம்பர் 25 ,1977-ல் பிறந்தார். இவருடைய தகப்பனார் இவருக்கு ஏழு வயது இருக்கும் போது மரணம் அடைந்ததால், தாயார் மருத்துவர் நளினியின் நிழலில் வளர்ந்தார் .

## திரைப்பட வாழ்க்கை
இவர் 1994ஆம் ஆண்டு "இசுக் மெய்ன் ஜீனா இசுக் மெய்ன் மர்நா" என்ற இந்தி திரைப்படத்தில் துணை நடிகையாய் தோன்றினார். இதன் பின்னர் 
பல படங்களில் துணைகதாநாயகியாக வலம் வந்தார் .1999-ல் வெளியான "ஷாகீத் ஈ முபாரட் பூட்டா சிங்"  என்ற பஞ்சாபி படத்தில் 
கதாநாயகியாக நடித்தார். இப்படம் பெரும் வெற்றி பெற்றது. ஜாக்கி செராப், நானா படேகர், மனிஷா கொய்ராலா, கோவிந்தா,
ஷில்பா ஷெட்டி நடித்த படங்களில் துணை கதாபாத்திரத்தில் நடித்துள்ளார். இவர் நடித்த வீர் சாரா, தில்லி 6 திரைப்படங்களில் கூடுதல் கவனம் பெற்று சிறந்த நடிகைக்கான பிலிம் பேர் விருதினைப் பெற்றுள்ளார். இதுவரை 90 படங்களுக்கு மேல் நடித்துள்ளார்.

பாலிவுட் இயக்குனரான குஷன் நந்தி பாபுமொஷாய் பண்டூக்பாஸ் என்ற படத்தை இயக்கி வருகிறார். திகில் படமான இப்படத்தில் 
தத்தா நடித்து வருகிறார். இந்நிலையில் இப்படத்திற்கான காட்சிகள் எடுப்பதற்காக படக்குழு இலக்னோ சென்றுள்ளது. இங்கு திவ்யா தத்தா இடம் பெற்ற காட்சிகள் எடுக்கப்பட்டுள்ளது. வயலில் கடும் வெயில் என்று கூட பாராமல் திவ்யா தத்தா தனது உடல் முழுவதையும் புதைத்துக் கொண்டு தலையை மட்டும் வெளியில் வைத்து மூன்று மணி நேரம் இருந்துள்ளார். இக்காட்சிகள் மூன்று மணி நேரத்திற்கு மேலாக எடுக்கப்பட்டுள்ளது.

## சொந்த வாழ்க்கை
இவர் ராணுவ வீரர் சந்தீப் என்பாரை மே 2005-ல் திருமணம் செய்து கொண்டார். ஆனால் இந்த திருமணம் விவாகரத்தில் முடிந்தது. தன் தாயாரை முன்மாதிரியாக கொண்ட இவர் "நானும் என் அம்மாவும்" என்ற புத்தகத்தினை எழுதியுள்ளார்.

## மேற்கோள்கள்

பகுப்பு:1974 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
அஜய் சிங் (தொழில் முனைவோர்)

**அஜய் சிங்** என்பவர் இந்திய தொழில் முனைவோர் ஆவார். ஸ்பைஸ் ஜெட் என்னும் வானூர்திக்  குழுமத்தின் உரிமையாளர்.  2017 சூன் நிலவரப்படி   59.13 விழுக்காடு பங்குகள் வைத்திருக்கிறார். 2015 இல் சன் குழுமத்தைச் சார்ந்த கலாநிதி மாறன் ஸ்பைஸ் ஜெட்  குழுமத்தின் 38.7 விழுக்காடு பங்குகளை வாங்கியதன் விளைவாக,  அஜய் சிங் இந்தக் குழுமத்தின் இயக்குநர்கள் குழுவிலிருந்து விலகினார்.
தொடக்கத்தில் 2004 நவம்பர் முதல் 2010 வரை அஜய் சிங் ஸ்பைஸ் ஜெட்டின் தலைவர் மற்றும் மேலாண் இயக்குநராக இருந்தார்.  2015 சனவரியில் அஜய் சிங் மீண்டும் ஸ்பைஸ் ஜெட்டில் பெரும்பாலான பங்குகளை வாங்கி இக்குழுமத்தின் தலைவர் ஆனார்..

## கல்வித் தகுதிகள்

தில்லி பல்கலைக் கழகத்தில் சட்டம் படித்தவர். கார்னல் பல்கலைக் கழகத்தில் வணிக மேலாண்மையில் முதுவர் பட்டமும் பெற்றார். தொழில் நுட்பக் கழகத்திலும் பயின்றவர்.

## பிற பதவிகள்

நடுவணரசின் செய்தித்துறை மற்றும்  தகவல் நுட்பத் துறையில் ஆலோசகராக இருந்தார். தில்லி போக்குவரத்து நிறுவனத்தில் இயக்குனராகவும் இருந்தார்.

## மேற்கோள்

பகுப்பு:இந்தியத் தொழிலதிபர்கள்